ขอถามว่าตอนมีประจำเดือนมีปวดท้องจิ๊ดๆเหมือนแสบด้านในมดลูกเป็นพักๆ พอประจำเดือนหมดก็ยังไม่หาย มีปวดท้องน้อยจิ๊ดๆเหมือนแสบๆข้างในเป็นพักๆ แต่อาการปวดเริ่มทุเลาลงบ้างแต่ยังไม่หายขาดเลยทีเดียวค่ะ ไปตรวจภายในและอัลตร้าซาวด์บอกปกติค่ะ ตอนนี้รอผลภายใน และให้ยาmetronidazole400 มา ควรกินอย่างไรคะ
สวัสดีค่ะ อาการปวดท้องน้อยนั้นอาจจะมีสาเหตุมาจากปวดจากอวัยวะภายในอุ้งเชิงกรานอักเสบหรือการติดเชื้อในช่องคลอด ซึ่งยาที่ได้รับมาแพทย์อาจจะให้เพื่อรักษาภาวะดังกล่าวอยู่ ควรกินตามคำแนะนำที่ข้างฉลาก แต่โดยปกติแล้วยาตัวดังกล่าวในภาวะทางนรีเวชจะกินเม็ด 400 mg วันละ 2 เวลา เป็นเวลาติดกัน 5-7 วันค่ะสาเหตุอื่นๆที่อาจจะยังเป็นไปได้เช่นกระเพาะปัสสาวะอักเสบ นิ่วในทางเดินปัสสาวะ กล้ามเนื้ออักเสบ เป็นต้นโดยควรรับประทานยาตามที่แพทย์จ่ายมาให้ครบ งดการมีเพศสัมพันธ์ไปก่อน ไม่สวนล้างช่องคลอด และกลับไปติดตามอาการกับแพทย์ตามนัดค่ะ